

POLISI BUDDSODDI A BANCIO MOESEGOL

TAFLEN FLAEN Y POLISI

# Manylion Allweddol

|  |  |
| --- | --- |
| **TEITL Y POLISI** | Polisi Buddsoddi a Bancio Moesegol |
| **DYDDIAD CYMERADWYO** | 30 MEHEFIN 2022 |
| **CORFF CYMERADWYO** | Bwrdd Rheoli |
| **FERSIWN** | 1.1 |
| **DYDDIADAU ADOLYGU BLAENOROL** | Chwefror 2020 |
| **DYDDIAD ADOLYGU NESAF** | Chwefror 2023 |
| **CANLYNIAD YR ASESIAD EFFAITH CYDRADDOLDEB** | *Dim newid mawr* |
| **POLISÏAU / GWEITHDREFNAU / CANLLAWIAU CYSYLLTIEDIG** |  |
| **DYDDIAD GWEITHREDU** | 30 MEHEFIN 2022 |
| **PERCHENNOG Y POLISI (TEITL SWYDD)** | David Llewellyn (Prif Swyddog (Adnoddau)) |
| **UNED / GWASANAETH** | Cyllid |
| **E-BOST CYSWLLT** | dllewellyn@cardiffmet.ac.uk |

# Rheoli Fersiynau

|  |  |  |
| --- | --- | --- |
| **FERSIWN** | **DYDDIAD** | **RHESWM DROS NEWID** |
| 1.0 | 01 Chwefror 2020 | Fersiwn gyntaf |
| 1.1 | 30 Mehefin 2022 | Diweddaru’r teitl, paragraff 3.2, ychwanegu paragraff 3.9 |

# Hyb Polisïau

## I gael rhagor o wybodaeth am y polisïau:

1. Gallwch fynd i dudalennau'r Ysgrifenyddiaeth ar InSite ar [https://outlookuwicac.sharepoint.com/sites/Secretariat](https://outlookuwicac.sharepoint.com/sites/Secretariat/);
2. Gallwch fynd i'r Hyb Polisïau ar metcaerdydd.ac.uk/about/policyhub/Pages/default.aspx; neu
3. Cysylltwch â [policies@cardiffmet.ac.uk](mailto:policies@cardiffmet.ac.uk).
4. **Cwmpas a Phwrpas**

Mae Prifysgol Metropolitan Caerdydd yn cydnabod pwysigrwydd sicrhau bod buddsoddiad arian y Brifysgol yn cyfateb i'w blaenoriaethau a'i gwerthoedd fel y’u nodwyd yn ei strategaethau a'i gweithrediadau. Mae cael Polisi Buddsoddi Moesegol penodol yn helpu rhanddeiliaid y Brifysgol i wneud y cysylltiad hwn ac yn rhoi cyfle i ddylanwadu ar newid cadarnhaol mewn ymddygiad corfforaethol. Mae'r polisi hwn yn cefnogi nod y Brifysgol i fuddsoddi ei harian gan roi ystyriaeth ddyledus i faterion moesegol, amgylcheddol, llywodraethu corfforaethol a chymdeithasol.

Mae'r polisi hwn yn berthnasol i'r holl weithgareddau a gyflawnir gan (neu ar ran) y Brifysgol, ei myfyrwyr, ei staff, ei llywodraethwyr, ei chontractwyr a'i rhanddeiliaid eraill. Mae'n ceisio rhoi llais i bob parti mewn materion amgylcheddol, cynaliadwyedd a moesegol trwy lywodraethu.

1. **Crynodeb Gweithredol**

Mae'r polisi Buddsoddi Moesegol yn un o linynnau Strategaeth Cynaliadwyedd y Brifysgol a'i Pholisi Rheoli'r Trysorlys. Trwy'r strategaeth, mae Prifysgol Metropolitan Caerdydd yn ystyried pryderon cynaliadwyedd ac yn hyrwyddo'r un ymddygiad yn ei phartneriaid a'i chyflenwyr ag y mae Prifysgol Metropolitan Caerdydd yn ei ymarfer. Mae'r polisi’n rhan o Fframwaith Moeseg y Brifysgol.

Mae'r Polisi Buddsoddi Moesegol yn un o gyfres o bolisïau, a dylid ei ddarllen ar y cyd â'r canlynol:

Rheoliadau Ariannol

Polisi Rheoli'r Trysorlys

Polisi Amgylchedd a Chynaliadwyedd

Strategaeth Cynaliadwyedd

Fframwaith Moeseg y Brifysgol

Mae'r Brifysgol yn buddsoddi ei chronfeydd a'i gwaddolion dros ben gyda'r nod o sicrhau'r enillion mwyaf posibl ar y buddsoddiadau wrth leihau'r risgiau i’r gwerthoedd cyfalaf. Mae'r Brifysgol yn disgwyl i waith dethol, cadw a gwireddu holl fuddsoddiadau’r trysorlys gael ei wneud mewn modd sy'n gyson â'i hamcanion buddsoddi a'i dyletswyddau cyfreithiol. I'r perwyl hwn, mae'r Brifysgol yn ceisio sicrwydd gan ei phartneriaid bancio a rheolwyr cronfeydd buddsoddi eu bod yn bodloni ei gofynion moesegol.

Mae'r Brifysgol yn buddsoddi arian a gwaddolion dros ben fel mater o drefn mewn;

* Sefydliadau trydydd parti; rheolir y buddsoddiadau hyn gan reolwyr cronfeydd buddsoddi'r Brifysgol. Rhoddir arian ar gadw yn unol â'r canllawiau a nodir ym Mholisi Rheoli'r Trysorlys.
* Arian cadw tymor byr a thymor hir gyda phartneriaid bancio'r Brifysgol. Ymchwilir i fanciau a chymdeithasau adeiladu i wirio eu bod yn gydnaws â Pholisïau Moesegol a Chynaliadwyedd y Brifysgol.
* Cwmnïau deillio a sefydlir i gryfhau ymchwil ac i fasnacheiddio'r Eiddo Deallusol sy'n eiddo i'r Brifysgol.
* Bondiau Elusennol sy'n cael eu rheoli gan reolwyr cronfeydd ymddiriedolaeth sefydledig.

1. **Datganiad Polisi**
   1. Er mwyn sicrhau bod prosesau ac arferion buddsoddi’n cael eu cyfathrebu'n agored ac yn dryloyw gyda'i rhanddeiliaid a'r cyhoedd, mae'r Brifysgol yn ymrwymo (gan ddechrau yn 2020) i nodi ei holl fuddsoddiadau yn ei Datganiadau Ariannol Blynyddol.

* Mae'r Datganiadau Ariannol ar gael i'r cyhoedd ar wefan y Brifysgol (bydd buddsoddiadau’n cael eu rhestru yn natganiadau 2019/2020 ac o hynny ymlaen).
  1. Wrth benderfynu ar leoliad ei buddsoddiadau, mae'r Brifysgol yn ymdrechu i gadw at ei gwerthoedd datganedig. O'r herwydd, nid yw'n buddsoddi'n fwriadol (gan gynnwys drwy gronfeydd cyfunol) mewn cwmnïau neu weithgareddau yr ystyrir eu bod yn anfoesegol, a allai fod yn niweidiol i iechyd (mae hyn yn cynnwys alcohol, tybaco a gamblo), sy’n bygwth sefydlogrwydd cymunedol a rhyngwladol, neu sy’n cyfrannu at gynnal tlodi, cam-drin plant neu grwpiau eraill. Mae hyn yn cynnwys:
     + - Pob cwmni tanwydd ffosil.
       - Pob cwmni arfau.
       - Pob cwmni sy'n goddef torri cyfraith ryngwladol.
       - I sgrinio rhag cwmnïau Diwydiant y Ffin.
  2. Bydd y Brifysgol yn gwneud ymrwymiad gweithredol, lle bo modd, i gynyddu swm y buddsoddiad mewn gweithgareddau amgylcheddol cadarnhaol (gan gynnwys gofal iechyd a'r sector carbon isel), a buddsoddi'n uniongyrchol mewn prosiectau ynni adnewyddadwy a lleihau gwastraff ar y campws.
  3. Bydd y Brifysgol yn cymryd rhan mewn buddsoddi cymunedol a chyrchu lleol, lle bo hynny'n bosibl, ac yn chwilio am gyfleoedd buddsoddi gyda chwmnïau sydd wedi dangos hanes cadarnhaol o berfformiad moesegol.
  4. Lle bo rheolwyr cronfeydd yn ymgymryd â buddsoddiadau'r Brifysgol, bydd y Brifysgol yn sicrhau eu bod yn gweithredu yn unol ag amcanion cymdeithasol gyfrifol sy'n gyson â rhai'r Brifysgol, lle bo hynny'n bosibl.
  5. Bydd y Brifysgol yn defnyddio arfer da mewn hawliau dynol wrth wneud penderfyniadau buddsoddi ac yn ystyried goblygiadau moesegol buddsoddiadau ochr yn ochr â'r cyfleoedd masnachol. Wrth wneud hynny, bydd yn ymdrechu i sicrhau bod penderfyniadau a chamau gweithredu corfforaethol yn rhoi ystyriaeth ddyledus i'r amgylchedd byd-eang, ei hinsawdd a'i fioamrywiaeth, gan arfer y llywodraethu corfforaethol gorau.
  6. Mae'r Brifysgol yn ymrwymo i gael cynrychiolaeth myfyrwyr ar y Pwyllgor Cynaliadwyedd.
  7. Bydd y Brifysgol yn cyhoeddi'r Polisi Buddsoddi Moesegol ar wefan y Brifysgol gyda manylion cyswllt priodol.
  8. Mae'r Brifysgol yn ymrwymo i gael cynrychiolaeth myfyrwyr ar y Pwyllgor Adnoddau lle trafodir buddsoddiadau.

1. **Rolau, Cyfrifoldebau ac Adolygu Polisi**

4.1 Mae gan y Brifysgol Grŵp Ffocws Cynaliadwyedd i roi cyfle parhaus i'r corff myfyrwyr ehangach a'r gymuned staff ymgysylltu ag arferion y Brifysgol, a'u herio, ar sail buddsoddiad moesegol a materion cynaliadwyedd eraill.

4.2 Mae'r grŵp ffocws yn adrodd i'r Pwyllgor Cynaliadwyedd. Er mwyn sicrhau ymgysylltiad effeithiol, bydd holl adborth y grŵp ffocws yn cael ei adolygu yn y Pwyllgor Cynaliadwyedd bob tymor.

4.3 Bydd y Pwyllgor Cynaliadwyedd yn adolygu'r polisi Buddsoddi Moesegol yn flynyddol. Mae'r Pwyllgor Cynaliadwyedd yn adrodd i Fwrdd Rheoli'r Brifysgol ac oddi yno i Fwrdd y Llywodraethwyr drwy'r Pwyllgor Adnoddau.

4.4 Y Prif Swyddog Adnoddau (PS(A)) yw perchennog y Polisi Buddsoddi Moesegol ac fe’i gweithredir gan staff ariannol a chyfreithiol allweddol y Brifysgol o dan gyfarwyddyd y PS(A).

4.5 Bydd y PS(A) yn cyflwyno'r Polisïau Buddsoddi Moesegol a Rheoli'r Trysorlys i'r Pwyllgor Adnoddau i'w hadolygu yn unol â phrotocolau polisi'r Brifysgol. Bydd angen i Fwrdd y Llywodraethwyr, sydd â chynrychiolaeth o Undeb y Myfyrwyr, roi cymeradwyaeth derfynol i unrhyw ddiwygiadau i’r polisi.

4.6 Trwy osod y polisi ar dudalennau gwe'r Brifysgol, mae'r Brifysgol yn parhau i annog staff, myfyrwyr a rhanddeiliaid eraill i ymgysylltu â'r polisi.